CELEX: 62021TN0135
Language: mt
Date: 2021-03-03 00:00:00
Title: Kawża T-135/21: Rikors ippreżentat fit-3 ta’ Marzu 2021 – Trasta Komercbanka vs BĊE

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/27
            
         
      Rikors ippreżentat fit-3 ta’ Marzu 2021 – Trasta Komercbanka vs BĊE
      (Kawża T-135/21)
      (2021/C 206/35)
      Lingwa tal-kawża: l-Ingliż
      
         Partijiet
      
      
         Rikorrent: Trasta Komercbanka AS (Riga, il-Latvja) (rappreżentant: O. Behrends, avukat)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkundanna lill-konvenut iħallas kumpens finanzjarju fir-rigward tad-dannu li r-rikorrenti sostniet bħala riżultat tad-deċiżjoni tal-konvenut ECB/SSM/2016 – 529900WIPOINFDAWTJ81/1 WOANCA-2016-0005, tat-3 ta’ Marzu 2016, li tirrevoka l-liċenzja tar-rikorrenti;
               
            
                  —
               
               
                  tiddetermina li d-dannu materjali jammonta tal-inqas għal EUR 126 miljun flimkien mal-interessi kumpensatorji mit-3 ta’ Marzu 2016 sal-għoti tas-sentenza f’dan il-każ kif ukoll l-interessi moratorji korrispondenti mid-data tal-għoti tas-sentenza sakemm jitħallas kompletament; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq li l-konvenut ma trattax b’mod xieraq l-irregolaritajiet proċedurali. Dawn jinkludu l-fatt li l-Latvian FCMC (1) kien ikkonkluda immedjatament qabel il-bidu tal-proċedura ta’ rtirar tal-liċenzja, li rtirar tal-liċenzja ma kienx iġġustifikat u li dan il-fatt kien sussegwentement omess mit-talba tal-FCMC għar-revoka tal-liċenzja. Ir-rikorrenti tilmenta wkoll li l-verżjoni bl-Ingliż tad-deċiżjoni l-iktar reċenti tal-FCMC kienet manipulata. Iktar allegati irregolaritajiet proċedurali jikkonċernaw nuqqas li tiġi ttrattata b’mod effettiv kondotta potenzjalment korretta ta’ uffiċjali Latvjani u Ewropej fir-rigward ta’ din il-kwistjoni.
               
            
                  2.
               
               
                  It-tieni motiv ibbażat fuq li l-konvenut kiser dispożizzjonijiet sostantivi billi aġixxa barra l-portata tal-kompetenza tiegħu meta ħareġ id-deċiżjoni kkontestata, b’mod partikolari fir-rigward ta’ kwistjonijiet ta’ ħasil tal-flus u li l-konvenut b’mod żbaljat assuma raġunijiet għal irtirar ta’ liċenzja.
               
            
                  3.
               
               
                  It-tielet motiv ibbażat fuq li r-rikorrenti sofriet dannu finanzjarju sinjifikanti, speċjalment minħabba l-istralċ tagħha bħala riżultat ta’ rtirar ta’ liċenzja żbaljat.
               
            
                  4.
               
               
                  Ir-raba’ motiv ibbażat fuq rabta kawżali bejn l-irtirar tal-liċenzja u d-dannu sostnut mir-rikorrenti.
               
            
         (1)  Financial Capital Markets Commission.